 Άρθρ.118.-Το δημόσιον θεωρείται πάντοτε κληρονόμος εξ απογραφής μη υποχρεούμενον εις δήλωσιν περί τούτου ή σύνταξιν απογραφής, ουδέ υποκείμενον εις έκπτωσιν από του ευεργετήματος της απογραφής. Την κατά το άρθρ. 1868 του Αστικού Κώδικος βεβαίωσιν αιτείται ο Υπουργός των Οικονομικών δια του οικονομικού εφόρου εφαρμοζομένων κατ' αναλογίαν των άρθρ. 8 έως 24, 26, 27, 30 έως 34 και 140 έως 141 του Α.Ν. 2039 της 24 Οκτ. 1939. Δια Β.Δ/τος, προτάσει των επί της Δικαιοσύνης και των Οικονομικών Υπουργών κανονισθήσονται τα της διοικητικής εποπτείας επί των κηδεμόνων σχολαζουσών κληρονομιών, αι λεπτομέρειαι της διαχειρίσεως και ο τρόπος της εκκαθαρίσεως αυτών ως και τα της αντιμισθίας των κηδεμόνων τούτων. Εις εκτέλεσιν του άρθρ. 118 εξεδόθη το Β.Δ. 18 Σεπτ./20 Οκτ. 1947 περί της διοικητικής εποπτείας επί των κηδεμόνων σχολαζουσών κληρονομιών του τρόπου διαχειρίσεως και εκκαθαρίσεως αυτού κλπ. (κατωτ. σελ. 374). 